L 141/44
ET
Euroopa Liidu Teataja
31.5.2023
KOMISJONI RAKENDUSOTSUS (EL) 2023/1053, 30. mai 2023, millega kehtestatakse Euroopa Parlamendi ja nõukogu määruse (EL) 2023/588 rakenduseeskirjad seoses liidu turvalise ühenduse programmi alusel osutatavate riiklike teenuste operatiivnõuete ja teenuste portfelliga
EUROOPA KOMISJON,
võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 15. märtsi 2023. aasta määrust (EL) 2023/588, millega kehtestatakse liidu turvalise ühenduse programm aastateks 2023–2027, (1) eriti selle artikli 9 lõiget 2 ning artikli 10 lõikeid 4 ja 5, ning arvestades järgmist: (1)
Määrusega (EL) 2023/588 kehtestatud liidu turvalise ühenduse programmi eesmärk on tagada valitsussektori kasutajatele turvaliste, autonoomsete, usaldusväärsete ja kulutõhusate riiklike satelliitsideteenuste osutamine ning neile ülemaailmse katkematu juurdepääsu pikaajaline kättesaadavus, luues tsiviilkontrolli alla kuuluva turvalise ühenduse süsteemi.
(2)
Liidu turvalise ühenduse programmi operatiivnõuded tuleks sätestada selliste riiklike teenuste tehniliste kirjelduste ja rakenduskavade vormis, mis on eelkõige seotud kriisiohjega, seirega ja olulisima taristu haldamisega, sealhulgas diplomaatiliste ja kaitseotstarbeliste sidevõrkude haldamisega ning muude valitsussektori kasutajate vajadustega.
(3)
Tuleks välja töötada riiklike teenuste portfell, mis sisaldab teenuseid, mis on ette nähtud üksnes valitsuselt loa saanud kasutajatele ja mis põhinevad riiklikul taristul, ning teenuseid valitsussektori kasutajatele, mis põhinevad kommertstaristul, nagu tagatud ülemaailmne lühikese latentsusajaga teenus või ülemaailmne kitsasribateenus.
Riiklike teenuste portfellis tuleks arvesse võtta Euroopa Parlamendi ja nõukogu määruse (EL) 2021/696 (2) raames kehtestatud riikliku satelliitside (GOVSATCOM) teenuste portfelli.
(4)
Käesoleva otsusega ettenähtud meetmed on kooskõlas määruse (EL) 2021/696 artikli 107 alusel loodud GOVSATCOMi koosseisus tegutseva programmikomitee arvamusega,
ON VASTU VÕTNUD KÄESOLEVA OTSUSE:
Artikkel 1 Liidu turvalise ühenduse programmi alusel osutatavate riiklike teenuste portfell 1.
Liidu turvalise ühenduse programmi rakendamise süsteem kavandatakse nii, et see pakuks või võimaldaks järgmisi satelliitsideteenuseid: a) järgmised valitsussektori kasutajatele pakutavad riiklikul taristul põhinevad teenused: i) teenus nr 1: töökindel ülemaailmne lühikese latentsusajaga teenus; ii) teenus nr 2: kosmoseandmete vahendusteenus; (1) ELT L 79, 17.3.2023, lk 1.
(2) Euroopa Parlamendi ja nõukogu 28. aprilli 2021. aasta määrus (EL) 2021/696, millega luuakse liidu kosmoseprogramm ja Euroopa Liidu Kosmoseprogrammi Amet ning tunnistatakse kehtetuks määrused (EL) nr 912/2010, (EL) nr 1285/2013 ja (EL) nr 377/2014 ning otsus nr 541/2014/EL (ELT L 170, 12.5.2021, lk 69).